****DEN NORSKE KYRKJA

Naustdal sokneråd

**Til foreldre/føresette.**

Kyrkjelydane i Naustdal og Vevring inviterer 8 og 9-åringane til

 **1-2-3!**

 **”Eg – eit skapande menneske?”**

Dette er eit tilbod for dei som er født i 2014 og 2015.

1 - 2 -3 dagane 2023 vert 16. -17. og 18. august.

**Deltaking.**

Vi ynskjer at alle skal kunne vere med ut frå sine føresetnadar. Treng dykkar barn spesiell tilrettelegging, eller er det noko vi bør vere særskilt merksame på, ber vi om at de tek kontakt med kyrkjekontoret, eller til ein av dei underteikna.

**Bilete.**

Det vert teke ein del bilete desse tre dagane. Bileta vert brukt internt, men vi ynskjer òg å kunne bruke nokre av bileta på kyrkja si Facebook-side òg i kyrkjelydsbladet. Vi vil gjerne at de ved påmelding seier i frå om dette er ok, eller om de ikkje ynskjer det. (NB. Vi tek ikkje bilete av deltakarane i badetøy.)

**Bading.**

Vi kjem til å vere ein del ute med ulike aktivitetar, mellom anna bading på Sanden. Vi ynskjer tilbakemelding på om dette er ok for dykk.

**Påmeldingsfrist.**

Den har vi sett til 25. juni. Vi ber om at de overheld fristen, berre på den måten kan vi planlegge dagane med nok leiarar og nok materiell til alle.

Etter fristen vert det sendt stadfesting til alle, med fleire opplysningar og giro for betaling.

**Pris kr. 500,-.**

Deltakaravgift har vi sett til kr. 500,-.

Vi ynskjer at alle born skal kunne vere med uavhengig av familien sin økonomi. Er det vanskar med deltakaravgifta, ta kontakt med sokneprest Rigmor Frøyen, så kjem vi fram til ei ordning.

**Hovudleiarar på 1-2-3 dagane:** Rigmor Frøyen og Jenny Ødven Snildal

**NMSU – samarbeidspartner.**

Vi har morgonsamling i kyrkja kvar dag med song, bibelforteljing og informasjon om korleis born i andre deler av verda lever. Ein representant frå NMSÙ (Det Norske Misjonsselskap sin ungdomsorganisasjon) vert med oss.

**Eg – eit skapande menneske** er undertittel på dagane.

Vi har tidlegare hatt aktivitetar som maling, snekring, foto og matlaging for å nemne noko.

Fleire vaksne er med og tek ansvar for desse aktivitetane, men dette er pr i dag ikkje ferdig planlagt.

Og så har vi med fleire kjekke ungdomar som leiarar.

Brosjyre og brev er sendt til dei borna som er medlem av kyrkja. Arrangementet er ope for alle og får de spørsmål kan de be andre føresette ta kontakt med kyrkjekontoret så sender vi informasjon.

Naustdal 5. juni 2023.

Venleg helsing

Rigmor Frøyen Jenny Ødven Snildal

Sokneprest Kyrkjelydspedagog

mob. 48 95 74 36 mob. 99 27 99 55